Hosuli

Hosuli on kahden Tove Janssonin Muumi-teoksissa esiintyvän hahmon suomenkielinen nimi, joskin teosten alkukielillä hahmot ovat eri nimisiä. Muumikirjoissa esiintyvä alkuperäinen Hosuli () on Nipsun isä, kun taas Muumipeikko-sarjakuvissa esiintyvä toinen Hosuli (, joissain suomennoksissa Sottuli) on alkuperäisen Hosulin lähes identtinen poika.

 Alkuperäinen Hosuli 

Alkuperäinen Hosuli (Rådd-djuret) esiintyy Tove Janssonin kirjassa Muumipapan urotyöt (Muminpappans bravader, 1950). Hän on Muumipapan nuoruudenystävä, joka asuu kahvipurkissa kaikkien keräämiensä tavaroiden keskellä. Hän keräilee muun muassa nappeja. Hosuli on naimisissa Sosulin kanssa, ja heidän lapsensa on Nipsu. 

Hosuli-aiheinen Arabian muumimuki julkaistiin vuonna 2010. Mukin lisäksi Hosulin kuva on myös kulhossa ja Hackmanin kahvilusikassa.

 Taustaa 
Hosulin päässä oleva kattila juontaa juurensa toisen maailmansodan aikoihin, jolloin Tove Jansson piirsi poliittisia pilapiirroksia Garm-lehteen. Joissakin hänen piirustuksissaan oli kattilapäisiä henkilöitä, ja tämä piirre siirtyi myöhemmin myös Hosulille.

Janssonin vuosina 1947–1948 Ny Tid -lehteen piirtämässä sarjakuvassa ”Muumipeikko ja maailmanloppu” Nipsu esiintyy nimellä Rådd-djuret, joka on sama kuin Hosulin nimi myöhemmin. Sarjakuvan vuonna 2007 ilmestyneessä suomennoksessa nimi on käännettykin Hosuliksi.

 Hosuli Muumi-teoksissa 
 Muumipapan urotyöt -kirjassa 

Hosuli esiintyy Tove Janssonin Muumi-kirjoissa pelkästään Muumipapan nuoruudesta kertovassa Muumipapan urotyöt -kirjassa. Hän on ulkonäöltään resuinen, ja hänen päässään on kattila. Hän on Muumipapan nuoruudenystävä yhdessä Fredriksonin ja Juksun kanssa. Lisäksi hän on Fredriksonin veljenpoika. He seikkailevat Fredriksonin rakentamalla Merenhuiske-aluksella. Hosuli asuu alun perin sinisessä kahvipurkissa, jossa on runsaasti hänen keräämiään esineitä, kuten nappeja.Jansson, s. 33. Purkki värjäytyy kuitenkin punaiseksi, kun Hosuli maalaa innoissaan Merenhuisketta punaiseksi.Jansson, s. 43–44 Hosuli on mukana perustamassa siirtokuntaa Muumipapan, Juksun ja Mymmelin tyttären kanssa.Jansson, s. 109.

Hosulin vanhempien kerrotaan kadonneen suursiivouksessa, ja hänen isästään ei tiedetä muuta kuin että hän oli runoilija. Hän menee naimisiin Sosulin kanssa niin kiireesti, etteivät häävieraat ehdi häihin. Myös Sosuli keräilee nappeja. Hosulin ja Sosulin lapsi on Nipsu, jonka he kuitenkin kadottavat tämän ollessa pieni, jolloin Muumimamma ottaa Nipsun hoitaakseen. Kirjan lopussa Hosuli ja Sosuli tapaavat jälleen Nipsun, kun he saapuvat Muumitaloon vierailulle.Jansson, s. 158.

Hosulia ja hänen poikaansa Nipsua yhdistää hosumisen ohella taipumus pahoinvointiin.Happonen 2012, s. 60–61.

 Näytelmissä 
Hosuli esiintyy Tove Janssonin vuonna 1949 Svenska Teaternille kirjoittamassa näytelmässä Mumintrollet och kometen,Muumit teatterissa: Svenska Teatern 1949 – Mumintrollet och kometen Moomin.com 1.7.2016. Viitattu 10.7.2016. joka sai ensi-iltansa jo ennen Muumipapan urotöiden ilmestymistä. Hosuli esiintyy myös Tove ja Lars Janssonin vuonna 1969 käsikirjoittamassa televisiosarjassa Muumipeikko, joka on vuonna 2008 sovitettu teatterinäytelmäksi nimellä Kungen i Mumindalen.Mumintrollet (1969) Muumittajan Muumi-blogi 14.9.2012. Viitattu 10.7.2016.

 Animaatiosarjoissa 
Hosuli esiintyy Muumilaakson tarinoita -televisiosarjan jaksoissa Muumipapan muistelmat I, II ja III, joissa Muumipappa kertoo nuoruuden seikkailuistaan. Jaksot mukailevat melko tarkasti Muumipapan urotyöt -kirjaa. Hosulin roolissa ääninäyttelijänä toimi Yleisradion dubbauksessa Eero Ahre ja MTV:n dubbauksessa Jukka Nylund. Kummassakin versiossa ääninäyttelijä oli sama kuin Nipsulla. Sarjan ruotsinkielisessä versiossa äänenä on Riko Eklundh. Sarjassa Muumipappa kertoo Hosulin olleen Nipsun kaltainen, vaikkakaan ei samannäköinen.Muumilaakson tarinoita: Muumipapan muistelmat I Hosuli on myös Muumien maailma -sarjan jaksoissa, jotka kertovat Muumipapan nuoruudesta. Niissä hänen äänenään toimi Ilpo Mikkonen.

 Hosulin suomenkieliset ääninäyttelijät 
 Vuosi Elokuva / Sarja / Peli Näyttelijä 1991–1994  Muumilaakson tarinoita  Eero Ahre 2007–2008  Muumien maailma  Ilpo Mikkonen 2017  Muumilaakson tarinoita  Jukka Nylund 2021  Muumipapan urotyöt – Erään nuoren Muumin seikkailut  André Wickström


 Nuorempi Hosuli eli Sottuli 

Hosuli (varhaisemmissa suomennoksissa Sottuli, Klåttdjuret) on alkuperäisen Hosulin poika. Hän lähes samanlainen kuin isänsä. Hän esiintyy vain eräissä Muumipeikko-sarjakuvissa.Hosulin kosinta Kirjasampo.fi. Viitattu 25.2.2014. Sarjakuvan alkuperäisellä ilmestymiskielellä eli englanniksi hahmon nimi on Fuddler, kun taas Muumipapan urotöiden Hosuli on englanniksi Muddler.

 Hosuli eli Sottuli Muumi-teoksissa 
 Sarjakuvissa 
Hahmo esiintyy ensi kerran Tove Janssonin piirtämässä ja Lars Janssonin kirjoittamassa tarinassa ”Hosulin kosinta” eli ”Sottulin kosiopuuhat” (1959), jossa hän esittäytyy Muumipapan nuoruudessaan tunteman Hosulin pojaksi.Tove & Lars Jansson: ”Hosulin kosinta”, teoksessa Muumit: sarjakuvaklassikot V. WSOY 2012. Nuorempi Hosuli (eli Sottuli) on siis Nipsun veli tai velipuoli. Muumipapan urotöiden ja sarjakuvien Hosuli ovat joka tapauksessa hyvin samanlaisia: molemmat pitävät kattilaa päässä, asuvat kahvipurkissa ja keräävät nappeja. Lars Janssonin piirtämässä tarinassa ”Nappeja ja avioliittoja” eli ”Napit ja avioliitto” (1962) Hosuli menee naimisiin Suska-nimisen otuksen kanssa (nimen varhaisempi suomennos Ruttana). He rakentavat yhteisen talon, johon he muuttavat asumaan. Louska kuitenkin paheksuu aviottoman parin yhdessä asumista, minkä takia Hosuli ja Suska menevät kiireellä naimisiin. Heille tulee aviokriisi. He löytävät portailtaan vauvan, jonka vanhemmiksi he ryhtyvät. Pariskunta päättää palata yhteen, kun vauvan äiti noutaa lapsensa. 

 Videopeleissä 
Hosuli on pääosassa Nuuskamuikkunen – Muumilaakson melodia -seikkailupelin lisäosassa Hosulin kosinta, joka perustuu saman nimiseen sarjakuvaan. Lisäosassa Hosuli on rakastunut Mymmeliin, ja muumit yrittävät auttaa häntä voittamaan Mymmelin rakkaus. Kaikki ei kuitenkaan mene suunnitellusti, mutta Hosuli tapaakin Suskan, johon ihastuu, ja tunne on molemminpuolinen.

 Lähteet 

 Sirke Happonen: Muumiopas. Suomalaisen Kirjallisuuden Seura, Helsinki 2012. 

 Viitteet 

Luokka:Muumihahmot